recursal/SuperWikiNEXT-32B huggingface dataset:
மூலக்கூற்று உயிரியலில் ஆர்.என்.ஏ பிரித்தெடுத்தல் (RNA extraction) என்னும் நுட்பம் மூலம் அனைத்து வகையான ஆர்.என்.ஏ க்களும் பிரிக்கப்படுகின்றன. இம்முறையில் திரிசால் (Trizol) என்னும் வேதிப்பொருள் மூலம் ஆர்.என்.ஏ க்கள் பிரிக்கப்பட்டாலும், தற்போது தனியார் நிறுவனங்கள் வழங்கும் ஆயத்த பொருள்கள் (kit) மூலம் மிக எளிமையாகவும், சிறப்பாகவும் வெகுவான அடர்வோடு (more concentration) ஆர்.என்.ஏ க்களை பிரிக்கலாம். சிறிய அளவிலான ஆர்.என்.ஏ க்களை (எ.கா. சிறு ஆர். என். ஏ (siRNA), குறு ஆர்.என்.ஏ (miRNA), டி ஆர்.என்.ஏ (tRNA) ) திரிசால் மூலம் பிரிக்கும் போது, வீழ்படிவு (precipitation) என்ற நிலையில் மிகக் குளிரிலும் (-80 C), மிக நீண்ட நேரத்திலும் (இரவு கடந்து அல்லது 24 மணிநேரத்தில், over night or 24h) நிலை நிறுத்த வேண்டியுள்ளது. மாறாக, செய்தி ஆர்.என்.ஏ (mRNA)-க்களுக்கு மிகக் குளிரில் (-20C) குறைந்த நேரத்தில் (1 மணி நேரம், 1h) வீழ்படிவாக மாற்றலாம்.

தற்காலத்தில் ஒவ்வொரு ஆர்.என்.ஏ பகுத்தலுக்கும் தனித் தனியான ஆயத்த பொருள்களை தனியார் நிறுவனங்கள் கண்டுபிடித்து உள்ளன.

ஆர்.என்.ஏ பிரித்தலில் உள்ள நிலைகள் (திரிசால் முறை)
--------------------------------------------------

1. முதலில் ஆர்.என்.ஏ பிரிக்கப்படவேண்டிய திசுக்களை நீர்ம நைட்ரசன் (liquid Nitrogen) உதவியைக் கொண்டு உறை நிலைக்கு (freeze) கொண்டு செல்ல வேண்டும். பின் இவற்றை மிகக் குளிர்நிலையில்(-80C) சேமிக்கலாம். மிகக் குளிர்நிலையில் உள்ள திசுக்களை ஒரு சிறு குழாயில் திரிசால் இட்டு நன்றாக அரைக்க வேண்டும். நன்றாக உயிரணுக்களாக பிரிக்கப்பட்ட திசுக்களை பனிக்கட்டியில் (ice cubes) நிலை நிறுத்தப்படும்.

திரிசால் என்பது பல பொருள்கள் கலந்த கலவை என்பதால், அவை உயிரணுக்களை உடைக்கும் தன்மையும், அதே வேளையில் டி.என்.ஏ மற்றும் புரதங்களை தனியாக பிரிக்கும் வல்லமை கொண்டவை.

2. 30 நிமிடம் கழிந்து, இக்கரைசலில் CHCL3 - ஐசோமைல் ஆல்க்ககால் (Isoamayl Alcahol) (24:1) இட்டு மிகவிரைந்து சுழற்றும் போது, புரதம் மற்றும் டி.என்.ஏ க்கள் அடியிலும், ஆர்.என்.ஏ க்கள் மேலும் நிற்குமாறு பகுக்கப்படும். மேல் மட்டத்தில் உள்ள நீர்மம் எடுக்கப்பட்டு, எத்தில் அல்ககோல் அல்லது ஐசோபுரோப்பனால் இடப்பட்டு ஆர்.என்.ஏ க்கள் வீழ்படிவமாக ஆக்கப்படும்.

ஆர்.என்.ஏ க்களின் தூய்மையை ஆர்.என்.ஏ கூழ்ம மின்புல புரைநகர்ச்சி என்னும் நுட்பம் மூலம் அறியலாம்.

கவனத்தில் கொள்ள வேண்டிய கருத்துகள்:
-----------------------------------

ஆர்.என்.ஏ பிரித்தெடுக்கும் முறை மிகக் கடினமானது ஆகும். ஏனெனில் அனைத்து இடங்களில் காணப்படும் **ஆர்.என்.ஏசு** (RNAse) என்னும் நொதி ஆர்.என்.ஏ க்களை அழிக்கும் தன்மை கொண்டவை. இவை நம் கைகளிலும் நாம் பயன்படுத்தும் ஆய்வு குழாய்களில் மிக எளிதாகக் காணப்படும். ஆர்.என்.ஏசுக்களை (RNAse) அகற்றுவதற்கு, ஆர்.என்.ஏ பிரித்தெடுக்கும் முறையில் பயன்படுத்தும் அனைத்து பொருள்களையும் DEPC (*டைஎத்தில் பைரோகார்பொனேட்*, *Diethyl pyrocarbonate*) என்னும் வேதிப்பொருள் மூலம் அலசப்பட அல்லது கழுவப்பட வேண்டும். DEPC புற்று நோயைத் தூண்டும் தன்மை கொண்டவை (புற்றுநோயூட்டி). மேலும் ஆர்.என்.ஏ பிரித்தெடுத்தல் முறையில் மிகத் தூய்மையான கையுறைகளை (gloves)கையாள்வதோடு,நாம் மிகக் கவனமாக முறையில் செயல்பட வேண்டும்.

டிஇபிசி (DEPC) ஆர்.என்.ஏ க்களில் கார்பாக்சி மெத்திலேற்றம் (carboxy methylation) என்னும் நிகழ்வை கொண்டு வருவதால், டிஇபிசி (DEPC) கொண்டு அலசப்பட்ட பொருள்களை மிக உயர் வெப்ப நிலை கொண்டு தூய்மையாக்கப்பட வேண்டும்.
வார்ப்புரு:Infobox database
**அக்ரிகோலா** (**AGRIC**ultural **O**n**L**ine **A**ccess) என்பது அமெரிக்காவின் வேளாண்மைத் துறையின் தேசிய வேளாண் நூலகத்தால் உருவாக்கப்பட்டுப் பராமரிக்கப்படும் ஒரு நிகழ்நிலை தரவுத்தளமாகும் .

இந்த தரவுத்தளம் அமெரிக்காவின் தேசிய வேளாண் நூலகத்தின் சேகரிப்புக்கான அட்டவணை மற்றும் குறியீடாகச் செயல்படுகிறது. இது விவசாயம் மற்றும் அதனுடன் தொடர்புடைய துறைகள் பற்றிய தகவல்களைப் பொதுமக்களுக்கு வழங்குகிறது.

வாய்ப்பு
--------

"விலங்கு மற்றும் கால்நடை அறிவியல், பூச்சியியல், தாவர அறிவியல், வனவியல், மீன் வளர்ப்பு மற்றும் மீன்வளம், விவசாயம் மற்றும் விவசாய முறைகள், விவசாய பொருளாதாரம், விரிவாக்கம் மற்றும் கல்வி, உணவு மற்றும் மனித ஊட்டச்சத்து, மற்றும் பூமி மற்றும் சுற்றுச்சூழல் அறிவியல்" ஆகிய துறைகளில் வெளியிடப்படும் ஆய்வுச்சுருக்கங்களின் ஆய்வுச்சுருக்க அட்டவணையினை செயல்படுத்துகிறது. தேசிய வேளாண் நூலக சொற்களஞ்சியம் மற்றும் சொற்களஞ்சியம் ஆகியவற்றின் சொற்களைப் பயன்படுத்தி இவை பொருட்கள் குறியிடப்படுகின்றன. 

### பப்ஆக்

இதனுடன், தொடர்புடைய தரவுத்தளம், **பப்ஆக்**, 2015இல் வெளியிடப்பட்டது. மேலும் யுஎஸ்டிஏ விஞ்ஞானிகளிடமிருந்து முழு உரை வெளியீடுகளிலும், சில பத்திரிகை ஆய்வுவெளியிடுகளிலும் கவனம் செலுத்துகிறது.  விவசாயிகள், விஞ்ஞானிகள், அறிஞர்கள், மாணவர்கள் மற்றும் பொது மக்கள் உட்படப் பரந்த அளவிலான பயனர்களுக்காக பப்ஆக் வடிவமைக்கப்பட்டுள்ளது. 

அக்ரிகோலாவிற்கும் பப்அக்கும் இடையிலான வேறுபாடுகள் பின்வருமாறு:

"அக்ரிகோலா தேசிய வேளாண் நூலகத்தின் பொது பட்டியலாகச் செயல்படுகிறது. இது நூலகத்தின் அனைத்து இருப்புகளுக்கும் பதிவுகளைக் கொண்டுள்ளது. இது பப்ஆக் போன்ற கட்டுரைகளுக்கான மேற்கோள்களையும் கொண்டுள்ளது. வேளாண் அறிவியலுக்கு மதிப்புமிக்கது மற்றும் பொருத்தமானது என்றாலும், மதிப்பாய்வு செய்யப்பட்ட பத்திரிகை கட்டுரைகள் அல்லாத பல பொருட்களுக்கான மேற்கோள்களையும் அக்ரிகோலா கொண்டுள்ளது. மேலும், அக்ரிகோலாவிற்கு வேறு இடைமுகம் உள்ளது. எனவே, இரண்டு வளங்களுக்கிடையில் சில ஒன்றுடன் ஒன்று இருக்கும்போது, அவை குறிப்பிடத்தக்க வழிகளில் வேறுபடுகின்றன. அக்ரிகோலாவை அகற்ற எந்த திட்டமும் இல்லை."

மேலும் காண்க
------------

* கல்வி தரவுத்தளங்கள் மற்றும் தேடுபொறிகளின் பட்டியல்
* கல்வி இதழ்களின் பட்டியல்கள்
* திறந்த அணுகல் பத்திரிகைகளின் பட்டியல்
* அறிவியல் பத்திரிகைகளின் பட்டியல்
* கூகிள் ஸ்காலர்

மேற்கோள்கள்
-----------

1. 1 2  "About the NAL Catalog: AGRICOLA". National Agricultural Library. October 16, 2009 அன்று மூலம் பரணிடப்பட்டது. 2009-10-16 அன்று பார்க்கப்பட்டது.
2. ↑  "Agricultural Thesaurus and Glossary Home Page". *National Agricultural Library, United States Department of Agriculture*. July 1, 2019. 2019-09-20 அன்று பார்க்கப்பட்டது.
3. ↑  "USDA.gov: PubAg website". 2016-03-04 அன்று மூலம் பரணிடப்பட்டது. 2016-03-04 அன்று பார்க்கப்பட்டது.
4. ↑  "FAQ". *pubag.nal.usda.gov*. 2016-03-07 அன்று மூலம் பரணிடப்பட்டது. 2016-03-04 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ **AGRICOLA** வலைத்தளம் பரணிடப்பட்டது 2015-04-08 at the வந்தவழி இயந்திரம்
* அதிகாரப்பூர்வ பப்ஆக் வலைத்தளம்
**மேலகடையநல்லூர் தேவி கருமாரியம்மன் கோயில்** தமிழ்நாட்டில் திருநெல்வேலி மாவட்டம், மேலகடையநல்லூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் தேவி கருமாரியம்மன் சன்னதியும், கல்யாணசித்திவிநாயகர், சாஸ்தா அய்யனார், பாலமுருகன், பைரவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் பூக்குழிதிருவிழா முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தடினாடா வரபிரசாத்** (Tadinada Varaprasad) (12 டிசம்பர் 1945 - 30 மார்ச் 2011  **நூதன் பிரசாத்** என்ற இயற்பெயரைக் கொண்ட ஒரு தெலுங்குத் திரையுலகில் நடித்த நடிகராவார். 1970களின் முற்பகுதியில் தனது திரைப்பட நடிப்பு வாழ்க்கையைத் தொடங்கிய இவர், இரண்டு மாநில நந்தி விருதுகளையும் பெற்றுள்ளார் .

தொழில்
------

நூதன் பிரசாத் தனது நடிப்பு வாழ்க்கையை குண்டூரில் *நா வோட்டு* என்ற நாடகத்துடன் தொடங்கினார்.

1973 ஆம் ஆண்டில் அக்கினேனி நாகேஸ்வர ராவ் நடித்த *அந்தாலா ராமுடு* திரைப்படத்துடன் படங்களில் நடிக்கத் தொடங்கினார். இவர் *நீடலேனி ஆடதி* படத்தில் நடித்தாலும், இவரது *முத்தியால முக்கு* என்ற படமே பெரிய அளவில் அங்கீகாரம் பெற்றது இராவ் கோபால் ராவ் என்பவருடன் இணைந்து ஒரு எதிர் நாயகனாக நடித்திருந்தார்.

இவர் சாத்தானாக நடித்த *இராஜாதி ராஜு* திரைப்படத்துடன் அவரது நடிப்பு வாழ்க்கை உச்சத்தை எட்டியது. இவரது நடிப்பும், "கொத்த தேவுடண்டி பாபு கொத்த தேவுடண்டி" பாடல் காரணமாக இந்த படம் மிகவும் பிரபலமானது. இது இன்றும் பிரபலமாக உள்ளது. இவர், தனது அனைத்து தலைமுறை நாயகர்களுடன் நடித்திருந்தாலும், குறிப்பாக இரண்டாம் தலைமுறை நாயகர்களிடையே பிரபலமாக இருந்தார். *பட்ணம் ஒச்சின பதிவிரதாலு*, *கைதி* (கிராம முன்சிப்), *மகாமஹராஜு*, *ஸ்ரீவாரிக்கி பிரேமலேகா*, *கதாநாயக்குடு*, *ஆஹா நா பெல்லாண்டா* போன்ற திரைப்படங்கள் அனைத்தும் இவரது வெற்றியைத் தொடர்ந்தன.

1989 ஆம் ஆண்டில், *பாமா மாட்ட பங்காரு பாட்ட* படத்தின் படப்பிடிப்பில், இவருக்கு விபத்து ஏற்பட்டு முதுகு உடைந்தது. இதனால் முடங்கிப் போன இவர் சக்கர நாற்காலியைப் பயன்படுத்த வேண்டியிருந்தது. பின்னர் இவர் திரைப்படங்களில் நடிப்பதை விட்டுவிட்டார். ஒரு காலத்தில் இவர் கௌரவர வேடங்களில் தோன்றினார். தொலைக்காட்சித் தொடர்களுக்கும், திரைப்படங்களுக்கும் குரல்வழி மற்றும் வர்ணனையையும் செய்தார். *ஆயனக்கி இத்தரு* (1995) படத்தில் மறைந்த கும்மடி வெங்கடேசுவர ராவுக்கு இவர் குரல் அளித்திருந்தார். பின்னர், ஈடிவி -2 *நேரலு கோரலு* என்ற நிகழ்ச்சியில் தெலுங்கு தொலைக்காட்சி பார்வையாளர்களால் இவர் மிகவும் பாராட்டப்பட்டார்.

இறப்பு
------

ஐதராபாத்தில் 30 மார்ச் 2011 அன்று தனது 65 வயதில் நீண்டகால நோயால் இறந்தார். இவருக்கு நூதன் குமார் என்ற ஒரு மகனும், இரண்டு மகள்களும் உள்ளனர்.

விருதுகள்
---------

* 1984 ஆம் ஆண்டில், சிறந்த துணை நடிகருக்கான நந்தி விருதைப் பெற்றார்.
* 2005 இல் என்.டி.ஆர் தேசிய விருது. 1992 ஆம் ஆண்டில் *வசுந்தரா* திரைப்படத்திற்கும் இதே விருதைப் பெற்றார்.
* சிறந்த எதிர் நாயகனுக்கான நந்தி விருது - 1986, நவபாரதம் படத்திற்காக
* சிறந்த எதிர் நாயகனுக்கான நந்தி விருது - 1987, பிரஜா சௌமியம்

மேற்கோள்கள்
-----------

1. ↑  "Sify Movies website (30 March 2011)". 20 அக்டோபர் 2012 அன்று மூலம் பரணிடப்பட்டது. 10 பிப்ரவரி 2021 அன்று பார்க்கப்பட்டது.
2. ↑  IMDb profile
3. ↑  *Andhra Pradesh Year Book -1985*, Data News Features, Andhra Pradesh Public Service Commission, 1985
4. ↑  "Nutan Prasad gets NTR award" பரணிடப்பட்டது 2006-06-26 at the வந்தவழி இயந்திரம் *தி இந்து*

வெளி இணைப்புகள்
---------------

* ஐ.எம்.டி.பி இணையத்தளத்தில் நூதன் பிரசாத்
**நூரானியா ஹசன்** (இயற்பெயர்: பௌசுல் ஹசன், 1964 - ஏப்ரல் 19, 2012) இலங்கை வானொலியின் மூத்த அறிவிப்பாளரும் ஊடகவியலாளரும் ஆவார். இலங்கை வானொலி முஸ்லிம் சேவையில் பணிப்பாளராகப் பணியாற்றியவர்.

வாழ்க்கைச் சுருக்கம்
--------------------

பெளசுல் ஹஸன் 1964 ஆம் ஆண்டு கேகாலை மாவட்டம், மாவனெல்லை, உயன்வத்தையில் பிறந்தார். அங்குள்ள நூராணிய்யா மகா வித்தியாலயம், மாவனல்லை சாகிரா கல்லூரி ஆகியவற்றில் கல்வி கற்றவர். பேராதனைப் பல்கலைக்கழகத்தின் வெளிவாரிப் கலைப்பட்டதாரி.

ஊடகத்துறையில்
-------------

மாவனெல்லைக்கான தினகரன் பத்திரிகையின் நிருபராகப் பணியாற்றிய இவர், பின்னர் லேக்ஹவுஸ் நிறுவனத்தில் இணைந்து தினகரன் ஆசிரியர் பீட ஒப்புநோக்கு பிரிவில் பணியாற்றினார். தினகரன் பத்திரிகையில் விளையாட்டுத்துறை பகுதியில் கட்டுரைகளையும் எழுதி வந்துள்ளார். ‘நூரானியா ஹஸன்’ என்ற பெயரில் கட்டுரைகள் எழுதியுள்ளதுடன் வானொலியிலும் அறிமுகமானார். பின்னர் முகாமைத்துவ உதவியாளராக இலங்கை ஒலிபரப்புக் கூட்டுத்தாபனத்தின் நிதிப் பிரிவில் இணைந்து கொண்டார்.

வானொலி ஒலிபரப்பாளராக
--------------------

இலங்கை ஒலிபரப்புக் கூட்டுத்தாபன முஸ்லிம் சேவை, இலங்கை வானொலி தென்றல், இலங்கை வானொலி மலையக சேவை ஆகியவற்றின் பணிப்பாளராக பணியாற்றிய இவர் இலங்கை ஒலிபரப்புக் கூட்டுத்தாபனத்தின் சந்தைப்படுத்தல் பணிப்பாளராக பதவி வகித்து வந்தார். வானொலியில் துடுப்பாட்ட வர்ணனையாளராகவும் இருந்தார்.

இறப்பு
------

நூரானியா ஹசன் 2012 ஏப்ரல் 19 ஆம் நாள் யாழ்ப்பாணத்தில் இலங்கை வானொலி ஒழுங்கு செய்திருந்த புத்தாண்டுக் கொண்டாட்டத்தில் கலந்து கொள்ளச் சென்ற போது அநுராதபுரம் அருகில் வாகன விபத்து ஒன்றில் சிக்கி உயிரிழந்தார். இவர் மூன்று பிள்ளைகளின் தந்தையாவார்.

வெளி இணைப்புகள்
---------------

 
விக்கிசெய்தியில்
***நூரானியா ஹசன்***
தொடர்பான செய்திகள் உள்ளது.


* நூரானியா அசனின் முகநூல்
* Top SLBC man dies in road accident பரணிடப்பட்டது 2012-04-19 at the வந்தவழி இயந்திரம், டைம்ஸ் ஒன்லைன், ஏப்ரல் 19, 2012
* வாகன விபத்தில் நூரானியா ஹசன் மரணம், தமிழ்மிரர், ஏப்ரல் 19, 2012
* இலங்கை ஒலிபரப்பு கூட்டுத்தாபனத்தின் வான் விபத்து: நூராணியா ஹசன் பலி பரணிடப்பட்டது 2012-05-05 at the வந்தவழி இயந்திரம், தினகரன், ஏப்ரல் 20, 2012
யாழ்ப்பாணத்தின் இணுவில் பகுதியில் உள்ள புகையிலைத் தோட்டம் ஒன்று.
அறுவடை செய்யப்பட்ட புகையிலைச் செடியின் இலைகள் பதப்படுத்துவதற்காக மதில்களின் மீது உலரவிடப்பட்டுள்ள காட்சி.
யாழ்ப்பாணத்தின் பொருளாதாரத்தில் நீண்ட காலமாகவே **புகையிலைப் பயிர்ச்செய்கை** சிறப்பான இடத்தை வகித்து வருகின்றது. இது எப்பொழுது யாழ்ப்பாணத்தில் அறிமுகப்படுத்தப்பட்டது என்பதுபற்றிய சரியான தகவல்கள் இல்லை. எனினும் சுதந்திர யாழ்ப்பாண அரசுக் காலத்தின் இறுதிக் கட்டத்திலேயே அறிமுகப்படுத்தப்பட்டு இருக்கலாம் எனக் கருதப்படுகின்றது. எனினும் 17 ஆம் நூற்றாண்டின் தொடக்கத்தில், போத்துக்கீசர் காலத்திலேயே உறுதியாக வேரூன்றியிருக்கக் கூடும். எப்படியாயினும், இது யாழ்ப்பாணத்தின் பொருளாதாரத்துடன் சுமார் 400 ஆண்டுகாலம் இணைந்துள்ளது எனலாம். பிற்காலத்தில் அறிமுகப்படுத்தப்பட்ட, உருளைக்கிழங்கு உற்பத்தி, திராட்சை உற்பத்தி போன்ற பெருமளவு வருமானம் அளித்த, விவசாயம் சார்ந்த நடவடிக்கைகள் குறுகிய காலத்துக்கு உள்ளாகவே கைவிடப்படவேண்டி ஏற்பட்ட போதிலும், புகையிலைச் செய்கை இன்றுவரை நிலைத்திருப்பது குறிப்பிடத்தக்க ஒரு அம்சம் ஆகும்.

யாழ்ப்பாணப் பொருளாதாரமும் புகையிலையும்
--------------------------------------

புகையிலைப் பயிர்ச் செய்கையின் அறிமுகம், யாழ்ப்பாணப் பொருளாதாரத்தைப் பொறுத்தவரை ஒரு விரும்பத்தக்க அம்சமாக விளங்கியது எனலாம். யாழ்ப்பாணத்தை ஆண்ட அரசுகளுக்குக் குறிப்பிடத்தக்க வருவாயை அளித்து வந்த நடவடிக்கைகளான, முத்துக்குளிப்பு, யானை ஏற்றுமதி, சாயவேர் ஏற்றுமதி போலன்றி புகையிலைச் செய்கையானது, மக்கள் மட்டத்தில் பரவலான பொருளாதார வளர்ச்சிக்குக் காரணமாக அமைந்தது. புகையிலை ஒரு விவசாய உற்பத்திப் பொருளாக மட்டுமன்றி, உள்ளூரிலேயே உருவாக்கப் படக்கூடியதாக இருந்த சுருட்டுக் கைத்தொழில்களுக்கு மூலப்பொருளாகவும் அமைந்தது. இது தொடர்பான வணிக முயற்சிகளிலும் மக்களில் ஒரு பகுதியினர் வருமானம் பெறக்கூடியதாக இருந்தது. 

யாழ்ப்பாணத்துக்கு வெளியே இலங்கையின் தென் பகுதிகளுக்கு மட்டுமன்றி, இந்தியாவின் கேரளப் பகுதிகளுக்கும், இந்தோனீசியாவில் இன்று ஜக்கார்த்தா என்று அழைக்கப்படும் பத்தேவியாவுக்கும், புகையிலை ஏற்றுமதி செய்யப்பட்டது. மக்களின் பொருளாதார நிலையைப் பரவலாக உயர்த்தியது மட்டுமன்றி, அரசாங்கமும் வரிகள் மூலம் குறிப்பிடத்தக்க வருமானம் பெற்றது.
Kasaragod Saree காசர்கோடு சேலை
**காசர்கோடு சேலை** (*Kasaragod Saree*) என்பது கேரளாவின் காசர்கோடு மாவட்டத்தில் உள்ள சாலியர் சமூகத்தைச் சேர்ந்த நெசவாளர்களால் தயாரிக்கப்படும் ஒரு பாரம்பரிய பருத்தி புடவை ஆகும். இவை கையால் நெய்யப்பட்டவை மற்றும் நீடித்து உழைக்கக்கூடியவை. இவை பாரம்பரிய கேரள புடவையிலிருந்து வேறுபட்டவை. இது அண்டைப் பகுதியான கரவாலி பாணியின் தாக்கத்தை வெளிப்படுத்துகின்றன.

வரலாறு
------

இந்த நெசவு பாரம்பரியம் 18ஆம் நூற்றாண்டிலிருந்து தொடங்கியதாக இதன் தோற்ற வரலாறு குறிக்கிறது. இது கரவாலியிலிருந்து தமிழ்நாட்டிற்கு இடம்பெயர்ந்த சாலியர் சமூகத்தைச் சேர்ந்தவர்களாலும், மைசூர் இராச்சியத்திலிருந்து இப்பகுதிக்கு இடம்பெயர்ந்து இப்பகுதியில் குடியேற்றங்களை உருவாக்கிய பத்மசாலியாராலும் நெய்யப்படுகிறது.

முக்கியத்துவம்
--------------

கேரளாவில் உள்ள நான்கு நெசவு மரபுகளில் இதுவும் ஒன்று. மற்ற புகழ் வாய்ந்த சேலைகள் பலராமபுரம், குத்தம்புள்ளி, சேந்தமங்கலம் ஆகும்.

இந்த புடவையின் முக்கியப் பகுதி பொதுவாகச் சாயமிடப்பட்ட நூல்களைப் பயன்படுத்தி வெற்று அல்லது கோடிட்ட வடிவத்தில் நெய்யப்படுகிறது. ஜாக்குவார்டு அல்லது பேட்டுப்பொறி நுட்பங்களைப் பயன்படுத்தி கையால் நெய்யப்பட்ட சேலைகள் ஆகும். இவை மிகவும் கவர்ச்சிகரமானவை. இந்த புடவைகள் 60 - 100 இழை எனும் அதிக நூல் எண்ணிக்கையுடன் தயாரிக்கப்படுகின்றன. மேலும் தொட்டிச் சாயத்தைப் பயன்படுத்துவதால் நீண்ட காலம் நீடிக்கும் தன்மையுடையன. அண்மையில் இந்தச் சேலைகள் பட்டு இழை கலந்து தயாரிக்கப்பட்டு சந்தைப்படுத்தப்படுகிறது. 

1938ஆம் ஆண்டு நிறுவப்பட்ட காசர்கோடு நெசவாளர் கூட்டுறவு உற்பத்தி மற்றும் விற்பனைச் சங்கம், தற்போது இந்தப் புடவைகளை உற்பத்தி செய்து சந்தைப்படுத்தியும், நெசவு பயிற்சி அளித்தும் இந்தப் பாரம்பரியத்தை உயிர்ப்பித்து வருகிறது. இந்த புடவைகள் தினசரி பயன்பாட்டிற்கும் அணிவதற்கும் ஏற்றதாக இருப்பதால் நிலையான ஆதரவைக் கொண்டுள்ளது.

புவியியல் சார்ந்த குறியீடு
--------------------------

2009ஆம் ஆண்டு, காசர்கோடு புடவைகளுக்கு புவிசார் குறியீடு கோரி கேரள அரசு விண்ணப்பித்தது. இந்திய அரசாங்கம் 2010ஆண்டு முதல் அதிகாரப்பூர்வமாக புவியியல் சார்ந்த குறியீட்டினை வழங்கியது.

மேலும் பார்க்கவும்
------------------

* குத்தம்புள்ளி சேலை

மேற்கோள்கள்
-----------

1. ↑  "Kasaragod: Exploring North Kerala". *www.outlookindia.com/outlooktraveller/* (ஆங்கிலம்). 2021-05-30 அன்று பார்க்கப்பட்டது.
2. ↑  "Kasaragod Sarees (Kerala) (GI Regn No. 170) | Textiles Committee". *textilescommittee.nic.in*. 2021-05-30 அன்று பார்க்கப்பட்டது.
3. ↑  "Weaving tradition of Kasaragod Sarees". *Kerala Tourism* (ஆங்கிலம்). 2021-05-30 அன்று பார்க்கப்பட்டது.
4. ↑  "Kasaragod Cotton". *Isha Sadhguru* (ஆங்கிலம்). 2020-08-05. 2021-05-30 அன்று பார்க்கப்பட்டது.
5. ↑  P. Sudhakaran (Dec 28, 2013). "Kasargod Saree: Reviving a tradition | Bengaluru News - Times of India". *The Times of India* (ஆங்கிலம்). 2021-05-30 அன்று பார்க்கப்பட்டது.
6. ↑  P. Sudhakaran (Dec 28, 2013). "Kasargod Saree: Reviving a tradition | Bengaluru News - Times of India". *The Times of India* (ஆங்கிலம்). 2021-05-30 அன்று பார்க்கப்பட்டது.
7. ↑  "Details | Geographical Indications | Intellectual Property India". *ipindiaservices.gov.in*. 2021-05-30 அன்று பார்க்கப்பட்டது.
**கோட்டி** பாலூட்டி வகையைச் சேர்ந்த ஊனுண்ணும் ஒரு விலங்கு. இது பல மணி நேரங்களை இரை தேடிச் செல்வதிலேயே செலவிடும். பல வகையான உணவு வகைகளை இவை உண்ணும். புழுக்கள், பல்லிகள், சிலந்திகள், எலிகள், பழங்கள், ஏன் பறவைகளின் முட்டைகள் என எல்லாவற்றையும் கபளீகரம் செய்கின்றன.

  

இந்த கோட்டிகள், இரவில் நடமாடும் ஊனுண்ணியான ரக்கூன் குடும்பத்தைச் சேர்ந்தவை. ஆனால், இதன் உடலும் வாலும் கொஞ்சம் நீளம். இதன் மூக்கு நீளமாக இருந்தாலும் வளைந்து கொடுக்கும் தன்மையுடையது. இதன் உடல் சுமார் 66 சென்டிமீட்டர் நீளம் என்றால் அதன் வால் இன்னொரு 66 சென்டிமீட்டர் நீளமுடையது. இது ஒரு வெப்பமண்டல பாலூட்டி. பொதுவாக தென்மேற்கு அமெரிக்காவிலிருந்து வட ஆர்ஜெண்டீனா வரையுள்ள பகுதிகளில் காணப்படுகிறது.

பெண் கோட்டிகள் கூட்டம் கூட்டமாகச் செல்லும். ஒவ்வொரு கூட்டத்திலும் சுமார் 20 கோட்டிகள் இருக்கும். ஆண் கோட்டிகளோ தனிமை விரும்பிகள். இனப் பெருக்க காலத்தின்போது ஓர் ஆண் கோட்டி பெண் கூட்டத்திற்குள் புகுந்து கொள்ளும். சினைக் கோட்டிகளெல்லாம் இரண்டு மூன்று மாதங்களுக்குப் பிறகு மரங்களில் கூடு கட்டக் கிளம்பிவிடும். ஒவ்வொரு பெண் கோட்டிக்கும் மூன்று அல்லது நான்கு குட்டிகள் பிறக்கும். பிரவசம் முடிந்து ஆறு வாரங்களுக்குப் பிறகு அம்மா கோட்டிகள் குட்டிகளைக் கூட்டிக் கொண்டு பழைய கூட்டத்துடன் சேர்ந்து கொள்ளும். புசுபுசுவென்று இருக்கும் இந்தக் குட்டி கோட்டிகள் பார்ப்பதற்கு பந்து உருண்டு வருவது போல் காட்சியளிக்கும்.

  

காடுகளில் உணவு தேடித் திரியும்போது இந்தக் கோட்டிகள் எப்போதும் மோப்பம் பிடித்துக்கொண்டும் மண்ணை தோண்டிக்கொண்டும் இருக்கும். இதனால் விவசாயிகளுக்கு இவற்றால் மிகவும் இடையூறு நேரும். சோளக் காடுகளும் கோழிப் பண்ணைகளும் இவற்றினால் இலகுவில் அழிக்கப்படும். வேட்டைக்காரர்களையும் இவை இலகுவில் ஏமாற்றிவிடும். இந்தத் தந்திரமான பிராணிகள் வேட்டைக்காரர்களைப் பார்த்தவுடன் மரப்பொந்துகளில் புகுந்துவிடும். அப்படி முடியாவிட்டால் துப்பாக்கி சத்தம் அல்லது கை தட்டும் சத்தம் கேட்டவுடன் கீழே விழுந்து செத்துவிட்டது போல் நடிக்கும். அதை எடுத்துச் செல்ல வேட்டைக்காரன் கிட்டே வருவதற்குள் ஓடிவிடும்![*மேற்கோள் தேவை*]

மேற்கோள்கள்
-----------

1. ↑  "*Panthera tigris*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
**கோட்டுக் குவியக் கோட்பாடு** (*line focus principle*) எக்சு-கதிர் குழாயில் குவியப் புள்ளியின் (focal spot) செயலுறு பரப்பளவைக் (effective area) குறைக்கப் பயன்படுத்தப்படுகிறது.

குவியப் புள்ளியின் அளவைக் குறைப்பதால் (மோதும் இலத்திரன்களின் எண்ணிக்கை, மற்றும் ஆற்றல் மாறாமல் இருக்கையில்), அந்த அனோடில் சேகரிக்கப்படும் வெப்பம் அதிகரிக்கின்றது. இதனைச் சரி செய்வதற்காக எக்சு கதிர்க் குழாயின் நேர் மின்முனை (அனோடு), கதோடில் இருந்து சிறிது சரிவாக வைக்கப்படுகிறது. இதனால் எக்சு கதிர்க் குழாயில் குவியம், புள்ளி அளவில் இல்லாமல் கோடு போன்று காணப்படும். இக்குவியத்திலேயே இலத்திரன்கள் மோதி எக்சு கதிர்களைத் தோற்றுவிக்கின்றன. குவியப்புள்ளி இவ்வாறு கோடு போல் இருப்பதால் அதிக பரப்பில் இலத்திரன் சுமையினை அதனால் ஏற்க முடியும்.

விளக்கம்
--------

கோட்டுக் குவியக் கோட்பாட்டை விளக்கும் படிமம்.
நேர்முனையான அனோடின் மேற்பரப்பு இலத்திரன் கற்றை ஒன்றினால் மோதவிடப்படுகிறது. அனோடின் சரிவுக் கோணத்தின் சைன் பெறுமானத்தைப் பொறுத்து **ab** என்பது **cd** என்றவாறாகக் குறைக்கப்படுகிறது. அனோடைச் சரிவாக வைப்பதன் மூலம் இலத்திரன் கற்றையின் குவியப் புள்ளி குறைக்கப்படுகிறது, எனவே சிறிய எக்சு-கதிர் மூலம் பெறப்படுகிறது. இது குவியப் புள்ளியின் செயலுறு அளவு எனக் கூறப்படும்.

செங்குத்துக் கோட்டிற்கும் நேர்முனையின் சாய்ந்த பரப்பிற்கும் இடைப்பட்டக் கோணம் **நேர்முனைக் கோணம்** அல்லது **அனோடுக் கோணம்** (Anode angle) எனப்படுகிறது. நவீன ரக எக்சுக் கதிர்க் குழாய்களில் அனோடுக் கோணங்கள் பொதுவாக 6-15o ஆக இருக்கும். மிகத் துல்லிய எக்சு-கதிர் படிமங்களின் தேவைக்காக இரத்தக்குழாய் வரைவியில் (*angiography*) சிறிய அனோடுக் கோணங்கள் கொண்ட குழாய்கள் பயன்படுத்தப்படுகின்றன.

பொதுவாக, அனோடின் சரிவுக்கோணம் சிறிதாக இருக்கும் போது, குவியப் புள்ளியின் செயலுறு பரப்பளவும் சிறிதாக இருக்கும். (சரிவுக் கோணம் 45 பாகையை விடக் குறைவாக இருந்தால் உண்மையான குவியப் புள்ளியை விட செயலுறு குவியப்புள்ளி சிறிதாக இருக்கும்). இதனைச் சரிசெய்வதற்கு இலத்திரன் மூலத்திற்கும் பிம்பத்திற்கும் இடைப்பட்ட தூரம் (source-to-image distance, **SID**) அதிகரிக்கப்பட வேண்டியிருக்கும்.

குதிகால் விளைவு
---------------

குதிகால் விளைவை விளக்கும் படம்.
பொதுவாக எக்சு-கதிர்க் கற்றையின் செறிவு அதன் முழுமையான பாதையிலும் ஒரே அளவாக இராது. எக்சு-கதிர்வீச்சு கூம்பு வடிவில் வெளியேறுவதால், எக்சு கதிர் குழாயிலிருந்து, கருவியினை இயக்கும் போது வெளிப்படும் கதிர்களின் செறிவு நேர்முனைப் பக்கம் (anode side) சற்றுக் குறைந்தும், எதிர்முனைப் பக்கம் (Cathode side) சற்று அதிகமாகவும் காணப்படும். இதற்குக் காரணம் நேர்முனையில் கதிர்கள் சிறிது ஏற்கப்படுவதேயாகும். இவ்விளைவு **குதிகால் விளைவு** (*heel effect*) எனப்படுகிறது. இதனைச் சரி செய்வதற்கும் இலத்திரன் மூலத்திற்கும் பிம்பத்திற்கும் இடைப்பட்ட தூரம் (SID) அதிகரிக்கப்படலாம்.

உசாத்துணை
---------

* fundamentals of radiology physics - Massey and Meridith
* The essential Physics of Medical Imaging
முழுக்கோட்டுருக்களின் பொதுவற்ற ஒன்றிப்பாக அமையும் திரள் கோட்டுரு
இரண்டு அல்லது இரண்டிற்கு மேற்பட்ட கோட்டுருக்களைச் சேர்த்து ஒரு பெரிய கோட்டுருவை உருவாக்கும் செயல் **கோட்டுருக்களின் பொதுவற்ற ஒன்றிப்பு** (*disjoint union of graphs*) எனப்படும். இச்செயல் கணங்களின் பொதுவிலா ஒன்றிப்புக்கு ஒத்ததாகும்.

கோட்டுருக்களின் பொதுவற்ற ஒன்றிப்பில் உருவாகும் பெரிய கோட்டுருவின் கணுக்களின் கணம் ஒன்றிப்பிலுள்ள உறுப்புக் கோட்டுருக்களின் கணுக்கள் கணங்களின் ஒன்றிப்பு கணமாக இருக்கும். இதுபோலவே கோட்டுருக்களின் பொதுவற்ற ஒன்றிப்பில் உருவாகும் பெரிய கோட்டுருவின் விளிம்புகளின் கணமும் உறுப்பு கோட்டுருக்களின் விளிம்பு கணங்களின் ஒன்றிப்பு கணமாக இருக்கும். இரண்டு அல்லது இரண்டுக்கு மேற்பட்ட கோட்டுருக்களின் பொதுவற்ற ஒன்றிப்பு, இணைப்பில்லாத கோட்டுருவாக இருக்கும்.

குறியீடு
--------

"கோட்டுருக் கூடுதல்" எனவும் பொதுவற்ற ஒன்றிப்பு அழைக்கப்படுகிறது. எனவே பொதுவற்ற ஒன்றிப்பைக் கூட்டல் குறி அல்லது வட்டமிடப்பட்டக் கூட்டல் குறியால் குறிப்பிடலாம். {\displaystyle G,} {\displaystyle H} ஆகிய இரு கோட்டுருக்களின் பொதுவற்ற ஒன்றிப்பு, {\displaystyle G+H} அல்லது {\displaystyle G\oplus H} எனக் குறிக்கப்படுகிறது.

தொடர்புள்ள கோட்டுரு வகைகள்
--------------------------

சில சிறப்புவகை கோட்டுருக்களை பொதுவற்ற ஒன்றிப்புகளாகக் குறிக்கலாம்:

* காடுகள் என்பவை மரங்களின் பொதுவற்ற ஒன்றிப்பாகும்.
* திரள் கோட்டுருக்கள் முழுக்கோட்டுருக்களின் பொதுவற்ற ஒன்றிப்பாகும்.
* 2-ஒழுங்கு கோட்டுருக்கள் சுழற்சி கோட்டுருக்களின் பொதுவற்ற ஒன்றிப்பாகும்.

பொதுவாக ஒவ்வொரு கோட்டுருவும் இணைப்புள்ள கோட்டுருக்கள், அதன் இணைப்புக் கூறுகள் ஆகியவற்றின் பொதுவற்ற ஒன்றிப்பாகும்.

நிரப்பி மற்றும் பொதுவற்ற ஒன்றிப்புச் செயல்கள் இரண்டின் இணைப்புச் செயல் மூலம் ஒற்றைக்கணு கோட்டுருக்களிலிருந்து இணைக்கோட்டுருக்களை உருவாக்கலாம்.

* காடு-இரு மரங்களின் பொதுவற்ற ஒன்றிப்புகாடு-இரு மரங்களின் பொதுவற்ற ஒன்றிப்பு
* 2-ஒழுங்கு கோட்டுரு-சுழற்சி கோட்டுருக்களின் பொதுவற்ற ஒன்றிப்பு2-ஒழுங்கு கோட்டுரு-சுழற்சி கோட்டுருக்களின் பொதுவற்ற ஒன்றிப்பு

மேற்கோள்கள்
-----------

1. ↑  Rosen, Kenneth H. (1999), *Handbook of Discrete and Combinatorial Mathematics*, Discrete Mathematics and Its Applications, CRC Press, p. 515, ISBN 9780849301490
2. ↑  Grossman, Jerrold W. (1990), *Discrete Mathematics: An Introduction to Concepts, Methods, and Applications*, Macmillan, p. 627, ISBN 9780023483318
3. ↑  Cluster graphs, Information System on Graph Classes and their Inclusions, accessed 2016-06-26.
4. ↑  Chartrand, Gary; Zhang, Ping (2013), *A First Course in Graph Theory*, Dover Books on Mathematics, Courier Corporation, p. 201, ISBN 9780486297309
5. ↑  Corneil, D. G.; Lerchs, H.; Stewart Burlingham, L. (1981), "Complement reducible graphs", *Discrete Applied Mathematics*, **3** (3): 163–174, doi:10.1016/0166-218X(81)90013-5, MR 0619603
**ஜெய்ஸ்ரீ தள்பதே** (*Jayshree Talpade*) (பிறப்பு 1953கள்) ஓர் இந்திய நடிகையும், நடனக் கலைஞரும் ஆவார். இவர் பெரும்பாலும் பாலிவுட் படங்களில் நடிக்கிறார்.

தொழில்
------

ஜெய்ஸ்ரீ, தனது தொழில் வாழ்க்கையை 5 வயதில் 1958 இல் *கூஞ் உதி ஷெஹ்னா* என்ற படத்துடன் தொடங்கினார். கதக் நடனக் கலைஞரான இவர் படங்களில் குத்துப் பாடல்களுக்கு நடனங்களை நிகழ்த்தத் தொடங்கியபோது புகழ் பெற்றார். இருப்பினும், இவர் ஏற்கனவே *சங்கீத் சாம்ராட் தான்சேன்*, *ஜமீன் கே தாரே* (1960), *பியார் கி பியாஸ்* (1961) ஆகியவற்றில் குழந்தைக் கலைஞராக தொழிலில் காலூன்றியிருந்தார். இயக்குநர் கோபி கிஷன் ஒரு படத்தில் நடனமாட வாய்ப்பளித்தார். ஆரம்பத்தில் தான் மருத்துவராக வேண்டும் என நினைத்தார். ஆனால் திரைப்பட இயக்குனர் அமித் போஸ் 1968 இல் "அபிலாஷா" என்ற படத்தில் நடனமாட வாய்ப்பு அளித்தார். அதன் பிறகு, இவர் 1970 மற்றும் 1980களில் 500க்கும் மேற்பட்ட திரைப்படங்களில் நடனமாடினார். இவர் காட்டேரி-நகைச்சுவை, அனுதாபமான பாத்திரங்களை செய்துள்ளார். ஜெய்ஸ்ரீ பெங்காலி, தமிழ், தெலுங்கு, மலையாளம், கன்னடம், மார்வாடி, ராஜஸ்தானி, ஆங்கிலம், சிந்தி, அசாமி, போஜ்புரி, ஒரியா, அரியானி, கரியாலி, நேபாளி, பஞ்சாபி, மராத்தி, குஜராத்தி உள்ளிட்ட பல்வேறு இந்திய மொழிகளில் நடித்துள்ளார்.

இவர் முகமது ரபி, மன்னா தே, முகேஷ், ஆஷா போஸ்லே போன்ற நட்சத்திரங்களுடன் உலகம் முழுவதும் மேடையில் நடித்துள்ளார். மராத்தி படத்துக்காக இரு முறை மகாட்டிரா மாநில அரசு விருதுகள், 3 குசராத்து மாநில அரசு விருதுகள், ஐதராபாத்து விருது, தில்லி, மும்பையிலிருந்து 6 அரிமா சங்க விருது போன்றவற்றைப் பெற்றுள்ளார். போஜ்புரி திரைப்படங்களுக்காகவும், குசராத்தி திரைப்படங்களுக்காகவும் வாழ்நாள் சாதனையாளர் விருதைப் பெற்றார்.

சொந்த வாழ்க்கை
--------------

1989 ல் திரைப்பட இயக்குனர் ஜெயப்பிரகாஷ் கர்நாடகியை (முன்னாள் நடிகரும் இயக்குனருமான மாஸ்டர் விநாயக்கின் மகன்) திருமணம் செய்து கொண்டார். இவர்களுக்கு சுவஸ்திக் ஜே கர்நாடகி ஒரு மகன் உள்ளார்.  இவரது சகோதரி மீனா டி. ஒரு நடிகையும் நடனக் கலைஞரும் ஆவார். சிரேயசு தள்பதே இவரது மருமகனாவார்.

மேற்கோள்கள்
-----------

1. 1 2 3  "Interview with Jayshree T". cineplot.com. 6 May 2012. 7 May 2012 அன்று பார்க்கப்பட்டது.
2. ↑  Exponent of Kathak
**கோவாக்சின்** என்பது இந்திய மருத்துவ ஆராய்ச்சிக் கழகத்தின் தேசிய தீநுண்மியியல் ஆய்வு நிறுவனத்துடன் இணைந்து பாரத் பயோடெக் என்ற நிறுவனத்தால், செயலற்ற வைரசைக் கொண்டு உருவாக்கப்பட்ட ஒரு கொரோனா நோயிற்கான தடுப்பு மருந்து. இது இந்தியாவில் தயாரிக்கப்பட்ட முதல் கொரோனா வைரசு தடுப்பு மருந்தாகும்.

தொழில்நுட்பம்
-------------

போலியோ, மூளைக்காய்ச்சல், வெறிநாய்க்கடி நோய், பருவகால சளிக்காய்ச்சல் போன்ற நோய்களுக்கான தடுப்பு மருந்துகளைத் தயாரிக்கப் பயன்படுத்தப்படும் தொழில்நுட்ப முறையிலேயே கோவாக்சினும் தயாரிக்கப்படுகிறது. இத்தொழில்நுட்ப முறையில், செயலற்ற வைரசு செல்களைப் பயன்படுத்தி தடுப்பு மருந்து உருவாக்கப்படும். 

### செயலிழக்க வைக்கும் முறை

கோவிட்-19 எனப்படும் கொரோனா நோயை உருவாக்கும் கொரோனா வைரசு (SARS-CoV-2) தனியே பிரித்தெடுக்கப்பட்டு, வீரோ எனப்படும் செல்களைக் கொண்டு அதிகளவில் வளர்க்கப்படுகிறது. பின்னர், பீட்டா புரோபியோலாக்டோன் என்ற கரிமத் திரவத்தில் ஊற வைக்கப்படும்போது அவை செயலிழந்து உயிர்ப்பற்ற வைரசுகளாக மாறுகின்றன. இந்நிலையில் அவை அலுமினியம் சார்ந்த துணையூக்கிகளுடன் கலக்கப்படுகின்றன. 

### தொழில்நுட்பத்தின் சிறப்பியல்பு

இத் தொழில்நுட்பமுறை தடுப்பு மருந்துத் தொழில்நுட்ப உலகில் நன்கு நிலைநிறுத்தப்பட்ட, காலத்தினால் சோதிக்கப்பட்ட ஒன்றாகும். இதன் மூலமாக உருவாக்கப்படும் தடுப்பு மருந்திலுள்ள உயிர்ப்பற்ற, செயல் முடக்கப்பட்ட வைரசு மீண்டும் உயிர்ப்படைந்து பெருகவோ நோய்களை உருவாக்கவோ இயலாது. இருப்பினும், இம்மருந்து நம் உடலின் நோயெதிர்ப்பு மண்டலத்தைத் தூண்டச் செய்து நோயை எதிர்ப்பதற்கான தற்காப்பு எதிர்வினைகளை மேற்கொள்ள வைக்கும்.

உலக ச்காதார நிறுவனம் ஒப்புதல்
-----------------------------

நீண்ட நாட்கள் ஆய்வுக்குப்பின், கோவேக்சின் தடுப்பூசியை அவசர கால பயன்பாட்டிற்கு உபயோகிக்க உலக சுகாதார அமைப்பு 3 நவம்பர் 2021 அன்று ஒப்புதல் அளித்துள்ளது..முன்னதாக கோவாக்சின் தடுப்பூசி செலுத்திக் கொண்ட இந்தியர்களை ஆஸ்திரேலியாவில் நுழைய அனுமதி வழங்கியிருந்தது.

மேற்கோள்கள்
-----------

1. ↑  "COVAXIN - India's First Indigenous COVID-19 Vaccine". *பாரத் பயோடெக்*. 17 மே 2021 அன்று பார்க்கப்பட்டது.
2. ↑  கோவாக்சினுக்கு உலக சுகாதார நிறுவனம் அனுமதி: இனி இந்தியர்களுக்கு வெளிநாட்டுப் பயணம் பிரச்சினையில்லை
3. ↑  "கோவேக்சின் தடுப்பூசிக்கு உலக சுகாதார மையம் ஒப்புதல்". 2021-11-03 அன்று மூலம் பரணிடப்பட்டது. 2021-11-03 அன்று பார்க்கப்பட்டது.
1870 ஆம் ஆண்டில் கோவிந்தகர் கோட்டை
**கோவிந்தகர் அரண்மனை** *(Govindgarh Palace)* இந்தியாவின் மத்தியப் பிரதேச மாநிலம் கோவிந்தகரில் அமைந்துள்ள ஓர் அரண்மனையாகும். இதை கோவிந்தகர் கோட்டை என்றும் அழைக்கிறார்கள். ரேவாவின் ஆட்சியாளரால் 19 ஆம் நூற்றாண்டில் கட்டப்பட்ட இந்த கோட்டை கோவிந்தகர் ஏரியின் கரையில் ஓர் அரச இல்லமாக செயல்பட்டது.

வரலாறு
------

2018 ஆம் ஆண்டில் கோட்டையின் உள்பகுதி
கோவிந்தகர் கோட்டை 1853 ஆம் ஆண்டில் ரேவா மற்றும் கோவிந்தகரின் ஆட்சியாளரான ராசா ரகுராச் சிங் என்பவரால் கட்டப்பட்டது. கோட்டை போன்ற கட்டமைப்பை இவர் அரண்மனையாகப் பயன்படுத்தினார்.  அரண்மனை வளாகத்தில் ஏராளமான கட்டிடங்கள் மற்றும் கோயில்கள் இருந்தன, ஒரு கட்டத்தில் இந்தியாவில் காணப்பட்ட முதல் வெள்ளை புலியான மோகன் இங்கு வளர்க்கப்பட்டது.  அரண்மனை கிட்டத்தட்ட ஒரு நூற்றாண்டு காலமாக பயன்பாட்டில் இருந்தது, ஆனால் இந்திய சுதந்திரமும், அதன்பின்னர் ரேவா இளவரசரின் வீழ்ச்சியும் கோட்டை வெறுமையாக விடப்பட்டது. பின்னர் கட்டிடத்தில் ஓர் அருங்காட்சியகம் நிறுவப்பட்டது. 

2018 ஆம் ஆண்டில் கோட்டை புதுப்பிக்கப்பட்டு ஓர் ஆடம்பர விடுதியாக மாற்றப்படப்போவதாக அறிவிக்கப்பட்டது.

மேற்கோள்கள்
-----------

1. 1 2  "ATA - Projects Details". *www.aishwaryatipnisarchitects.com*. 2020-06-19 அன்று பார்க்கப்பட்டது.
2. ↑  Chowdhary, Charu (2018-12-20). "Latest travel Articles & blogs". *India News, Breaking News, Entertainment News | India.com* (ஆங்கிலம்). 2020-06-19 அன்று பார்க்கப்பட்டது.
3. 1 2  "Govindgarh Fort, Rewa". *www.nativeplanet.com* (ஆங்கிலம்). 2020-06-19 அன்று பார்க்கப்பட்டது.
**தி டைம்சு** (தி டைம்ஸ்; *The Times)* என்பது 1785 ஆம் ஆண்டில் லண்டனில் தொடங்கப்பட்டு வெளிவரும் ஆங்கில நாளிதழ் ஆகும். உலக அளவில் 'டைம்ஸ்' என்ற வார்த்தையை தாங்கி வரும் *நியூயார்க் டைம்ஸ், லாஸ் ஏஞ்சல்ஸ் டைம்ஸ், டைம்ஸ் ஆப் இந்தியா* போன்ற அனைத்துப் பத்திரிக்கைகளும் டைம் என்ற வார்த்தையை உபயோகப்படுத்த தொடங்கியது இந்த நாளிதழை தொடர்ந்துதான்.

வரலாறு
------

தோற்றம்
-------

*தி டெய்லி யுனிவர்சல் ரெஜிஸ்டர்* என்ற பெயரில் ஜான் வால்டர் என்பவரால் 1785 ஆம் ஆண்டு லண்டனில் ஆரம்பிக்கப்பட்டது. ஆரம்பகாலத்தில் தான் தோற்றுவித்த நாளிதழிலேயே எடிட்டராக பணியாற்றிய வால்டர் 1788 ஆம் ஆண்டு தனது நாளிதழின் பெயரை 'தி டைம்ஸ்' என்று மாற்றினார். அன்றிலிருந்து இன்று வரை அதே பெயரிலே வெளிவருகிறது.

வடிவமைப்பு
----------

ஆரம்பிக்கப் பட்ட நாளிலிருந்து *பிராட் சீட்* என்ற வடிவமைப்பில் வெளிவந்த நாளிதழ் 2004 ஆம் ஆண்டில் *டேபுளாய்டு* உருவமைப்பிற்கு மாறியது.

மேற்கோள்கள்
-----------

1. ↑  Tryhorn, Chris (9 May 2008). "April ABCs: *Financial Times* Dips for Second Month". *தி கார்டியன்*.. பார்த்த நாள்: 24 May 2008.

வெளி இணைப்புகள்
---------------

* The new Sunday Times site பரணிடப்பட்டது 2010-06-05 at the வந்தவழி இயந்திரம்
தி சிங்கப்பூர் ஸ்டோரி (The Singapore Story) என்ற புத்தகம் சிங்கப்பூரின் தந்தை என்று அறியப்பட்ட சுதந்திர சிங்கப்பூரின் முதல் பிரதரமான திரு லீ குவான் யூவால் எழுதப்பட்டது.

இருபதாம் நூற்றாண்டின் சுதந்திர சிங்கப்பூரின் வரலாற்றைத் தொடங்கி வைத்தவர் லீ குவான் யூ. தனது தோழர்களுடன் சேர்ந்து தொடங்கிய மக்கள் செயல் கட்சியின் மூலம் தேர்தலில் போட்டியிட்டு சுதந்திர சிங்கப்பூர் உருவாவதற்கு ஒரு காரணியாகவும் இருந்த அவர், சுதந்திரம் பெற்ற சிங்கப்பூரின் முதல் பிரதமராகப் பதவி ஏற்றார்; அவரது செயல்பாடு அவரது மக்கள் செயல் கட்சியை 1963 ல் இருந்து 2013 வரை சிங்கப்பூரின் ஆளும் கட்சியாக வைத்திருக்கிறது.

பிரித்தானியாவின் காலனியாக இருந்த காலகட்டத்திலேயே மக்கள் செயல் கட்சியைத் தொடங்கிய லீ, தனது கட்சியை ஆளும் பொறுப்பில் 1959 லேயே கொண்டுவந்தார். 1961 ல் பிரித்தானியாவிடமிருந்து 1961 ல் சுதந்திரம் பெற்ற சிங்கப்பூரிம் முதல் பிரதமராக 1959 முதல் 1990 வரை தொடர்ந்து சுமார் 40 ஆண்டுகள் பதவி வகித்த லீ குவான் யூ, அந்தக் குறுகிய காலத்திற்குள் மூன்றாம் உலக நாடுகளில் ஒன்றாக விளங்கிய சிங்கப்பூரை முதல்நிலை நாடாக மாற்றிக் காட்டிய கதை தான், இரு புத்தகங்களாக, தி சிங்கப்பூர் ஸ்டோரி மற்றும் ஃபரம் தேர்ட் வர்ல்ட் டு ஃபர்ஸ்ட் என்று இரு புத்தகங்களாக எழுதப் பட்டது.

இணைப்புகள்
----------

* தி சிங்கப்பூர் ஸ்டோரி - டைம் நாளேடு பரணிடப்பட்டது 2013-04-09 at the வந்தவழி இயந்திரம்.
கோல்-கோடு தொழினுட்பத்தின் ஒரு பரிவுரையான கெய்ரோசு-அடிடாசு அமைப்பின்படி உருவாக்கப்பட்ட கணிச்சில் பதிக்கப்பட்ட அடிடாசு டீம்கெய்ஸ்ட் II பந்து
காற்பந்தாட்டத்தில், **கோல்-கோடு தொழினுட்பம்** (*goal-line technology* அல்லது *Goal Decision System*) எனப்படுவது கால்பந்து கோல்கோட்டை எப்போது முழுவதுமாகத் தாண்டியது என்பதை இலத்திரனியல் கருவிகளின் உதவியுடன் கண்டறியும் முறையாகும். இது ஆட்ட நடுவருக்கு ஆடும் அணி கோலிட்டது அல்லது கோல் இடவில்லை என அறிவிப்பதற்கு உதவி புரியும். இந்த தொழினுட்பத்தின் நோக்கம் ஆட்ட நடுவர்களின் பங்கைக் குறைப்பதில்லை; மாறாக அவர்கள் ஓர் முடிவிற்கு வரத் துணைபுரிவதாயிருக்கும். இந்தத் தொழினுட்பம் ஆட்டநடுவருக்கு பந்து முழுமையாக கோல் கோட்டை தாண்டியதா அல்லவா என்பதைக் தெளிவாக அறிவிக்கும். அதனைக் கொண்டு நடுவர் இறுதி முடிவை எடுப்பார். இங்கிலீஷ் பிரீமியர் லீக், 2010 உலகக்கோப்பை கால்பந்து மற்றும் யூரோ 2012 போட்டிகளின்போது நடுவர் முடிவுகள் குறித்து எழுந்த சர்ச்சைகளை அடுத்து இதனை எதிர்த்து வந்த பன்னாட்டுக் கால்பந்து சங்கங்களின் கூட்டமைப்பு பல்வேறு மாற்றுத் தயாரிப்புக்களை சோதனையிட்டு ஏற்கத்தக்க அமைப்பை அறிவித்துள்ளது. கோல்கன்ட்ரோல் என்ற செருமானிய நிறுவனத்தின் கோல்கன்ட்ரோல்-4D தொழினுட்பத்தைத் தேர்ந்தெடுத்துள்ளது. இது ஒவ்வொரு கோல் கம்பத்திலும் ஏழு வீதம் 14 ஒளிதப்பிடி கருவிகளை அமைக்க உள்ளது. இது 2014 உலகக்கோப்பையில் பயன்படுத்தப்பட உள்ளது.

மேற்சான்றுகள்
-------------

1. ↑  "Wenger praise for Goal Decision System". PremierLeague.com. 8 August 2013. 8 ஜனவரி 2015 அன்று மூலம் பரணிடப்பட்டது. 10 August 2013 அன்று பார்க்கப்பட்டது.
2. ↑  FIFA (2012). "Testing Manual". *FIFA Quality Programme for Goal Line Technology*.. பார்த்த நாள்: 2014-01-20.
3. ↑  "Fifa chooses GoalControl-4D for goal-line technology trial". மெட்ரோ. ஏப்ரல் 2, 2013. 19 சனவரி 2014 அன்று பார்க்கப்பட்டது.
**டார்வின் சிம்பொனி இசைக்குழு** (DSO) என்பது மார்டின் ஜார்விஸ் நிறுவிய ஆஸ்திரேலியாவின் வடக்கு மண்டலத்தில் டார்வினில் உள்ள ஒரு இசைக்குழு.

இதன் முதல் கச்சேரி 1989 இல் வழங்கியது. வட பிராந்திய அரசாங்கத்திடமிருந்து நிதியுதவி பெற்று, சார்ல்ஸ் டார்வின் பல்கலைக்கழகம் உட்பட தனியார் நிறுவனங்களிலிருந்தும் நன்கொடையாளர்களிடமிருந்தும் நன்கொடை பெற்றுள்ளது. இசைக்குழு 60 க்கும் மேற்பட்ட இசைக்கலைஞர்களைக் கொண்டுள்ளது, மத்தேயு வூட் அதன் கலை இயக்குனராக உள்ளார்.

டார்வின் சிம்பொனி இசைக்குழு (DSO) ஒரு வருடத்திற்கு சுமார் 8 நிகழ்ச்சிகளை நடத்துகிறது. ABC டெலிவிஷன் DSO என்ற தலைப்பில் ஹாஸ் ஆர்கெஸ்ட்ரா, வில் டிராவல்ஸில் ஒரு ஆவணப்படம் ஒன்றை உருவாக்கியது. இது தேசிய மற்றும் வெளிநாட்டு ஒளிபரப்புகளை பெற்றது.

டார்வின் சிம்பொனி இசைக்குழு கத்தரீன், டென்னண்ட் க்ரீக், ஆலிஸ் ஸ்பிரிங்ஸ், க்ளென் ஹெலன் ஜார்ஜ், க்ரோட் ஐயன்ட்ட், நலுன் புய் மற்றும் ஜபிரூ போன்ற இடங்களில் கச்சேரிகளை நிகழ்த்தியுள்ளது. ஜான் வில்லியம்ஸ் மற்றும் எம்மா மேத்யூஸ் போன்ற புகழ்பெற்ற கலைஞர்களுடன் கச்சேரி நிகழ்த்தியது.

இக்குழுவுக்கு இரண்டு முறை 'இந்த வருடத்தின் சிறந்த தேசிய ஆஸ்திரேலிய தின சமூக விருது' வழங்கப்பட்டது. ஆஸ்திரேலிய கலாசார ஆராய்ச்சி மையத்திலிருந்து ஆஸ்திரேலிய கலாச்சாரத்திற்கு சிறந்த பங்களிப்பிற்காக இக்குழுவிற்கு 1995 இல் விருது பெற்றது. 2000 ஆம் ஆண்டில் ஆர்கெஸ்ட்ரா டான் (ஆஸ்திரேலிய இசைக்குழுவின் இசைக்குழு) ஒரு சமூக இசைக்குழுவின் விருதுடன் வழங்கப்பட்டது

இக்குழுவின் இன் தற்போதைய கலை இயக்குநர் மத்தேயு வூட் ஆவார். ஆர்கெஸ்ட்ராவின் தற்போதைய பொது மேலாளர் கரேன் ரில்ப் ஆவார்

குறிப்புகள்
-----------

1. ↑  "Full list of 2007 Australia Day Honours". *The Australian*. 26 January 2007. Archived from the original on 2009-10-10.. பார்த்த நாள்: 2009-01-28.

வெளி இணைப்புகள்
---------------

* அதிகாரப்பூர்வ இசைக்குழு முகப்பு
**மேலகிருஷ்ணன்புதூர் பத்திரகாளியம்மன் கோயில்** தமிழ்நாட்டில் கன்னியாகுமரி மாவட்டம், மேலகிருஷ்ணன்புதூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பள்ளம் பத்திரகாளியம்மன் சன்னதியும், கணபதி, முருகன், பைரவர், நாகர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. சித்திரை மாதம் திருவிழா முக்கிய திருவிழாவாக நடைபெறுகிறது. கார்த்திகை மாதம் திருவிழா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**எப். பி. ஓ. குறியீடு** (*FPO mark*) என்பது பதப்படுத்தப்பட்ட பழ பானங்கள், பழ கூழ்மங்கள், பழச்சாறு, ஊறுகாய், நீர்மமற்ற பழப் பொருட்கள் மற்றும் பழத்திலிருந்து பெறப்பட்ட பொருட்களுக்கு 2006ஆம் ஆண்டு *உணவு பாதுகாப்பு மற்றும் தர நிர்ணய சட்டத்தின்* கீழ் வழங்கப்படும் சான்றிதழ் ஆகும். இது இந்தியாவில் விற்கப்படும் அனைத்து பதப்படுத்தப்பட்ட பழப் பொருட்கள் மீது கட்டாயமாக்கப்பட்டுள்ளது. எப். பி. ஓ. குறியீடு உள்ள தயாரிப்பு ஒன்று, ஆரோக்கியமான சூழலில் தயாரிக்கப்பட்ட பாதுகாப்பான உணவு என்பதற்கு உத்தரவாதம் அளிக்கிறது. இதனால் இத் தயாரிப்பு நுகர்வுக்கு ஏற்றது என்பதை உறுதி செய்கிறது.

*பழ தயாரிப்புகள் ஆணைச்* சட்டத்தால் 1955ஆம் ஆண்டு முதல் இத் தரநிலை நடைமுறையில் உள்ளது. பின்னர் இது குறியீடு வடிவில் மாற்றப்பட்டது. ஆனால் 2006ஆம் *ஆண்டின் உணவு பாதுகாப்பு மற்றும் தரநிலைச் சட்டத்திற்குப்* பிறகுதான் இந்த அடையாளத்திற்குக் கட்டாய அந்தஸ்து கிடைத்தது. இந்தியாவில் பழ பதப்படுத்தும் தொழிற்துறையைத் தொடங்க எப். பி. ஓ. உரிமம் கட்டாயமாக்கப்பட்டுள்ளது. இந்த தரக்கட்டுப்பாட்டு அளவுகோல், அடையாளம் இவற்றை, இந்திய அரசின் உணவு பதப்படுத்தும் தொழில்கள் அமைச்சகம் கவனித்துக்கொள்கிறது.

எப். பி. ஓ. வின் குறிப்பிட்ட தேவை
---------------------------------

> 
> 1. கலன்கள் மற்றும் முகப்புச்சீட்டு தேவை
> 2. நச்சுத் தன்மையான உலோகங்களைப் பழ உணவு தயாரிப்பில் கட்டுப்படுத்தல்
> 3. அனுமதிக்கப்பட்ட பாதிப்பில்லாத உணவு வண்ணங்களின் பட்டியல்
> 4. பழ தயாரிப்புகளில் அனுமதிக்கப்பட்ட பதப்பொருட்கள் மீதான வரம்புகள்
> 5. பிற அனுமதிக்கப்பட்ட சேர்க்கை பொருட்கள்
> 
> 
>

பயன்பாடு
--------

எப். பி. ஓ. குறியீடு பயன்படுத்த அனுமதி கோரும் விண்ணப்பத்தைத் தாக்கல் செய்யும் போது இந்தியாவின் உணவு பதப்படுத்தும் அமைச்சகத்திற்குச் சமர்ப்பிக்க வேண்டிய முக்கியமான ஆவணங்கள் கீழே பட்டியலிடப்பட்டுள்ளன:

1. பொருளின் பெயர்
2. விண்ணப்பதாரர் பெயர்
3. நிறுவனத்தின் பெயர்
4. முகவரி
5. தயாரிப்பு மாதிரி

மேற்கோள்கள்
-----------

1. ↑  National Institute of Open Schooling. 'Wise Buying.' பரணிடப்பட்டது அக்டோபர் 11, 2010 at the வந்தவழி இயந்திரம்
2. ↑  "FPO mark".
3. ↑  Ministry of Food Processing Industries. Official web site.
4. ↑  Financial Express. 'Now You Can Get FPO Licence Online.'
5. ↑  CreatIndia. பரணிடப்பட்டது 2012-08-13 at the வந்தவழி இயந்திரம்
6. ↑  "Food laws and Regulations".
7. ↑  "Fpo requirement".
8. ↑  "Apply for FPO mark". Missing or empty `|url=` (உதவி)

பழ தயாரிப்புகள் ஆணை, 1955. (FPO) உணவு பாதுகாப்பு மற்றும் தரநிலைச் சட்டம், 2006 இன் பிரிவு 97 (1) இன் படி 2011 ஆகஸ்ட் 5 ஆம் தேதிக்குப் பிறகு ரத்து செய்யப்பட்டுள்ளது. உணவு பாதுகாப்பு மற்றும் தரநிலை சட்டம், 2006
Waterfall in சிக்மகளூர் மாவட்டம், கெம்மங்குண்டி மலைவார்ப்புரு:SHORTDESC:Waterfall in சிக்மகளூர் மாவட்டம், கெம்மங்குண்டி மலை
எப்பி நீர்வீழ்ச்சி
**எப்பி நீர்வீழ்ச்சி** (*Hebbe Falls*) இந்தியாவின் கர்நாடக மாநிலத்திலுள்ள சிக்மகளூர் மாவட்டத்தில் அமைந்திருக்கும் கெம்மங்குண்டி என்ற மலைக்கு அருகேயுள்ள ஒரு நீர்வீழ்ச்சியாகும். 13°32′29″வடக்கு 75°43′30″கிழக்கு என்ற அடையாள ஆள்கூறுகளில் இம்மலைக்கு 10 கிலோமீட்டர் தொலைவில் இது இருக்கிறது. ஒரு காப்பித் தோட்ட்த்தின் உட்பகுதியில் அமைந்திருக்கும் இந்நீர்வீழ்ச்சிக்கு நான்கு சக்கர வாகனம் அல்லது நடை பயணமாக சென்றடையலாம். எப்பி நீர்வீழ்ச்சி 551 அடி  உயரத்திலிருந்து பெரிய நீர்வீழ்ச்சி என்ற பொருள் கொண்ட தோத்தா எப்பி என்றும் சிறிய நீர்வீழ்ச்சி என்ற பொருள் கொண்ட சிக்கா எப்பி என்றும் இரண்டு கட்டங்களாக கீழ்நோக்கி விழுகிறது. 

ஆகத்து 2016 நிலவரப்படி மலையேற்றத்தில் விருப்பம் கொண்டவர்களுக்கு இங்கு அதற்கான வாய்ப்பு இருந்தது. ஆனால் இந்த இடத்தில் குறிப்பாக மழைக்காலத்தில் அட்டைப்பூச்சிகள் அதிகம் காணப்படுகின்றன. தனியார் தோட்டங்களில் புகுந்து செல்வதற்கு அங்கீகரிக்கப்பட்ட அரசு வனத்துறை வாகனங்களை தேர்வு செய்து அதில் பயணம் செய்வது சிறந்த பயணத்திட்டம் ஆகும். இந்த நீர்வீழ்ச்சியை அடைவதற்கான கடைசி கிலோமீட்டர் தொலைவை மலையேற்றம் மூலமே கடந்து செல்ல வேண்டும்.

அடையும் வழிகள்
--------------

சாலை வழி: காதுரு தாலுக்காவிலுள்ள பிரூர் நகரத்திலிருந்து ஏராளாமான பேருந்துகளுக்கான இணைப்பு கிடைக்கிறது. பெங்களூர் – சிக்மகளூரு, பெங்களூர் – சிமோகா பாதையில் செல்லும் பேருந்துகள் இவ்விணைப்பில் கிடைக்கும். சுய வாகனத்தில் சென்றால் தேசிய நெடுஞ்சாலை 206 இல் பயணம் செய்து இவ்விடத்தை அடையாலாம். பிரூரிலிருந்து வாடகை வாகனங்கள் மற்றும் தனியார் பேருந்து சேவைகளும் உண்டு.

இரயில் வழி: பெங்களூர்-சிமோகா, பெங்களூர்-தாவண்கரே இடையிலான தொடருந்து பாதையில் பிரூர் சந்திப்பு இரயில் நிலையம் அமைந்துள்ளது. பிரூரிலிருந்து உள்ளூர் வாடகை வாகனங்கள் மற்றும் தனியார் பேருந்து சேவைகள் உண்டு.

விமான வழி: பெங்களூர் மற்றும் மங்களூர் நகரங்களின் விமான நிலையங்கள் அருகில் உள்ள விமான நிலையங்களாகும். இங்கிருந்து 5 மணி நேர சாலைப் பயண வழியில் பிரூரை அடைந்து நீர்வீழ்ச்சிக்கு செல்லலாம்.

அருகிலுள்ள தங்குமிடங்கள்
------------------------

காதுர் நகரில் குறிப்பாக கே.எம் சாலையில் ஏராளமான நல்ல சாதாரண மற்றும் குளிர்சாதன வசதிகளுடன் தங்கும் விடுதிகள் உள்ளன. சிக்மகளூர் நகரும் ஓர் அற்புதமான வசதிகள் கொண்ட மற்றுமொரு நகரம் சார்ந்த வாய்ப்பாகும், காபி தோட்டக் காட்சிகளும் அருகில் ஏராளமான சுற்றுலா இடங்களும் இங்கு உண்டு.

மேற்கோள்கள்
-----------

1. ↑  "Waterfall Details". 2019-05-30 அன்று மூலம் பரணிடப்பட்டது. 2019-05-30 அன்று பார்க்கப்பட்டது.

புற இணைப்புகள்
--------------

* WikiMapia
எசுப்பானியாவின் மாநிலங்களைக் காட்டும் நிலப்படம்.
**எசுப்பானியா**வும் தன்னாட்சி பெற்ற பகுதிகளும் ஐம்பது மாநிலங்களாக (எசுப்பானியம்: *provincias*, IPA: [pɾoˈβinθjas]; ஒருமை *provincia*) பிரிக்கப்பட்டுள்ளன. 1833இல் ஏற்படுத்தப்பட்ட நிலப்பிரிவுகளை ஒட்டியே இந்த மாநிலப்பிரிவுகள் அமைந்துள்ளன; ஒரே மாற்றமாக கேனரி தீவுகள் தற்போது இரண்டு மாநிலங்களாகப் பிரிக்கப்பட்டுள்ளன. வரலாற்றின் பெரும்பகுதிக்கும் மையப்படுத்தப்பட்ட ஆளுமையைக் கொண்டிருந்த எசுப்பானியாவில் இந்த மாநிலப் பிரிவுகள் மத்ரித்தின் சட்டங்களை அமல்படுத்தவே அமைக்கப்பட்டன. எசுப்பானியா மெதுவாக மக்களாட்சி முறைமைக்கு மாறியநேரத்தில் 1978இல் 17 தன்னாட்சி அமைப்புகள் மறும் இரு தன்னாட்சி நகரங்கள் நிறுவப்பட்டமையால் மாநிலங்களின் செல்வாக்கு குறைந்துள்ளது. இருப்பினும் இவை தேசியத் தேர்தல் தொகுதிகளாகவும் புவியியல் அடையாளங்களாகவும் விளங்குகின்றன. 

பெரும்பாலான மாநிலங்கள் அவற்றின் தலைநகரங்களை அல்லது முதன்மை நகரங்களைக் கொண்டே அழைக்கப்படுகின்றன; விலக்காக ஆலவா/அரபா, அசுதுரியாசு, பிசுகையா/விசுகயா, கன்டப்ரியா,ஜிபுசுகோவா, இல்லெசு பேலீரெசு, லா ரியோயா, லாசு பால்மாசு, நஃபரோயா/நவர்ரா மாநிலங்கள் உள்ளன. 

ஏழு தன்னாட்சி அமைப்புக்களே ஒரு மாநிலப் பிரிவளவே உள்ளன: ஆதூரியா, பலேரிக் தீவுகள், காந்தாபிரியா, லா ரியோயா, மத்ரித், முர்சியா, மற்றும் நவர்ரா. மற்ற தன்னாட்சி அமைப்புகளில் ஒன்றுக்கு மேற்பட்ட மாநிலங்கள் உள்ளன.
**ஹனுமப்பா முனியப்ப ரெட்டி** (*Hanumappa Muniappa Reddy)* (12 ஜூன் 1892 - 14 ஜனவரி 1960), **எச்.எம்.ரெட்டி** என்றும் அழைக்கப்படும் இவர் ஓர் இந்திய திரைப்பட இயக்குனரும் தயாரிப்பாளரும் ஆவார். தெலுங்குத் திரைப்படங்களில் தனது படைப்புகளுக்கு பெயர் பெற்ற இவர், தெலுங்கிலும் தமிழிலிலும் ஒரே நேரத்தில் படமாக்கப்பட்ட காளிதாஸ் என்ற முதல் இந்திய பன்மொழி ஒலித் திரைப்படத்தை இயக்கினார்.  பின்னர் இவர் 1932ஆம் ஆண்டில் முதல் முழு நீள தெலுங்கு ஒலிப் படமான பக்த பிரகலாதாவை தயாரித்து இயக்கினார்.

ஆரம்ப கால வாழ்க்கை
------------------

1892 ஜூன் 12 இல் பிறந்த இவர் பெங்களூரில் படித்தார். பிறகு சிலகாலம் காவல் ஆய்வாளராகப் பணியாற்றினார். பின்னர் ஆங்கிலேயர்களுக்காக வேலை செய்ய ஆர்வம் காட்டாததால் தனது பணியை விட்டு விலகினார். திரைப்படத் துறையில் ஆர்வம் கொண்ட இவர், மும்பைக்குச் சென்று தெலுங்குத் திரைப்படங்களில் பணி செய்ய ஆரம்பித்தார். அங்கு இவர் ஒரு படப்பிடிப்பு அரங்கத்தில் உதவியாளாராக பணியாற்றினார்.

பி. என். ரெட்டி என்பவருடனும் நடிகை ப. கண்ணாம்பா ஆகியோரை பங்குதாரராகக் கொண்டு சென்னையில் 'ரோகிணி பிக்சர்ஸ் லிமிடெட்' என்ற நிறுவனத்தைத் தொடங்கினார். இந்த நிறுவனத்திலிருந்து வெளியான முதல் படம் "கிருஹ லட்சுமி", இது "ரங்கூன் ரவுடி" நாடகத்தை அடிப்படையாகக் கொண்டது.

எச். எம். ரெட்டி 14 ஜனவரி 1960 அன்று 'கஜ தொங்கா' தயாரிப்பின் போது இறந்தார்.

இதையும் பார்க்கவும்
-------------------

* ரகுபதி வெங்கய்யா

மேற்கோள்கள்
-----------

1. ↑  m.l. narasimham. "Time to introspect".
2. ↑  Velayutham, Selvaraj (2008). *Tamil Cinema: The Cultural Politics of India's Other Film Industry*. 270 Madison Ave, New York, NY 10016: Routledge. பக். 3. பன்னாட்டுத் தரப்புத்தக எண்:978-0-203-93037-3.
3. ↑  m.l. narasimham. "Wake up, industry".

வெளி இணைப்புகள்
---------------

* ஐ.எம்.டி.பி இணையத்தளத்தில் H. M. Reddy
இருபதுமுக முக்கோணகம்
**இருபதுமுக முக்கோணகம்** அல்லது **இருபதுமுகி** (*Icosahedron*) என்பது தட்டையான இருபது சமபக்க முக்கோணங்களால் அடைபட்ட ஒரு சீர்திண்ம வடிவு. இது பிளேட்டோவின் ஐந்து சீர்திண்ம வடிவுகளில் ஒன்றாகும். இது முக்கோணங்களால் ஆன குவிந்த வடிவுடைய திண்ம வடிவம். ஐந்து சமபக்க முக்கோணங்கள் ஒரு முனையில் சேருமாறு மொத்தம் 12 முனைகளும் (உச்சிகளும்) 30 ஒரங்களும் கொண்ட வடிவம்.

அளவுகள்
-------

ஒரு சீரான இருபதுமுக முக்கோணகத்தில் உள்ள முக்கோணம் ஒன்றின் நீளம் {\displaystyle a} ஆனால், இந்த திண்மத்தின் 12 முனைகளையும் தொட்டுக்கொண்டு மூடும் உருண்டையின் ஆரத்தைக் கீழ்க்காணும் சமன்பாடால் (ஈடுகோளால்) அறியலாம்.

{\displaystyle r\_{u}={\frac {a}{2}}{\sqrt {\phi {\sqrt {5}}}}={\frac {a}{4}}{\sqrt {10+2{\sqrt {5}}}}\approx 0.9510565163\cdot a}
அதே போல, இருபது முக்கோண முகங்களையும் தொட்டுக்கொண்டு இத் திண்மத்தின் உள்ளே அமையும் உருண்டையின் ஆரத்தைக் கீழ்க்காணும் சமன்பாடால் (ஈடுகோளால்) அறியலாம்.

{\displaystyle r\_{i}={\frac {\phi ^{2}a}{2{\sqrt {3}}}}={\frac {a}{12}}{\sqrt {3}}\left(3+{\sqrt {5}}\right)\approx 0.7557613141\cdot a}
மேலே குறிப்படதில் {\displaystyle \ \phi } என்பது பொன் விகிதம் ஆகும் (சுமார் 1.6) ஆகும்.

மேற்பரப்பும் கன (பரும) அளவும்
-----------------------------

மேற்பரப்பு *A* என்றும் கன அளவு (பரும அளவு) *V* என்றும் கொண்டால், முக்கோணத்தின் நீளம் *a* என்று கொண்டு கீழ்க்காணும் சமன்பாட்டால் பரப்பளவும் கன அளவும் அறியலாம்.:

{\displaystyle A=5{\sqrt {3}}a^{2}}
{\displaystyle V={\begin{matrix}{5 \over 12}\end{matrix}}(3+{\sqrt {5}})a^{3}}
இருநைட்ரோசில் இரும்பு அணைவின் கட்டமைப்பு
**இருநைட்ரோசில் இரும்பு அணைவுகள்** (Dinitrosyl iron complexes) என்பவை உயிர் வேதியியலில் [Fe(NO)2(SR)2]− என்ற மூலக்கூற்று வாய்ப்பாட்டால் விவரிக்கப்படும் ஒருங்கிணைவுச் சேர்மங்களைக் குறிக்கும். இரும்பு-கந்தகம் புரதங்கள் நைட்ரிக் ஆக்சைடுடன் சேர்ந்து ஈடுபடும் தரங்குறைப்பு வினையின் விளைவாக இரௌசின் எசுத்தர்களுடன் (Fe2(NO)4(SR)2) சேர்ந்து இவை கிடைக்கின்றன. பொதுவாக தயோலேட்டு ஈந்தணைவிகள் என்பவை சிசுட்டீன் அமினோ அமில கசடுகள் அல்லது குளூட்டாதயோன் எனப்படும் ஆக்சிசனேற்றி தடுப்பி என அறியப்படுகிறது. உயிர்வேதியியல் சமிக்ஞைகளாக ஆக்சிசனேற்ற அழுத்தத்திற்கு துலங்கலாகச் செயல்படுகின்றன என்பதால் இந்த உலோக நைட்ரோசில் அணைவுகள் NO உருவாக்கம் வெளிப்பட்டு மிகவும் அதிகமாக கவனத்தை ஈர்க்கின்றன. மேலும் இந்த எதிர்மின் அயனிகள் நாற்கோண வடிவத்தைக் கொண்டுள்ளன

மேற்கோள்கள்
-----------

1. ↑  Crack, J. C.; Green, J.; Thomson, A. J.; Brun, N. E. L. (2014). "Iron–Sulfur Clusters as Biological Sensors: The Chemistry of Reactions with Molecular Oxygen and Nitric Oxide". *Accounts of Chemical Research* **47**: 3196–3205. doi:10.1021/ar5002507.
2. ↑  Jessica Fitzpatrick, Eunsuk Kim (2015). "Synthetic Modeling Chemistry of Iron–Sulfur Clusters in Nitric Oxide Signaling". *Acc. Chem. Res.* **48**: 2453–2461. doi:10.1021/acs.accounts.5b00246.
**காசி நயினார்** என்பவன் யாழ்ப்பாணத்தில் போத்துக்கீசரின் ஆதிக்கம் தொடங்கிய 1560 களில் அந் நாட்டை ஆண்ட அரசன் ஆவான். சங்கிலி அரசனைத் தொடர்ந்து பட்டத்துக்கு வந்த புவிராஜ பண்டாரம் என்பவனை அகற்றிவிட்டு யாழ்ப்பாண அரசை இவன் கைப்பற்றிக் கொண்டான். இவன் யாழ்ப்பாணத்து அரச பதவிக்கு வாரிசு உரிமையற்றவன் என்பதனால், இவனை அகற்றுவதற்காக இவன் எதிராளிகள் சிலர், அக்காலத்தில் மன்னார்த் தீவைக் கைப்பற்றி ஆண்டுகொண்டிருந்த போத்துக்கீசரின் தளபதியான தொம் ஜெரமியோ டீ அசவீடோ என்பவனிடம் முறையிட்டனர். யாழ்ப்பாண அரசியலில் தலையிடுவதற்கு இதை ஒரு வாய்ப்பாகக் கருதிய தளபதி யாழ்ப்பாணத்துக்கு வந்து காசி நயினாரை அகற்றிவிட்டு இன்னொருவனை அரசனாக்கித் திரும்பினான். காசி நயினார் சிறையில் அடைக்கப்பட்டான். போத்துக்கீசத் தளபதி மன்னாருக்குத் திரும்பியதும், காசி நயினாரின் ஆதரவாளர்கள் புதிய அரசனைக் கொன்று, காசி நயினாரைச் சிறைமீட்டதுடன் அவனை மீண்டும் பதவியில் அமர்த்தினர். 

இந் நிகழ்வைக் கேள்வியுற்ற போத்துக்கீசத் தளபதி சினம் கொண்டான். காசி நயினாரைச் சூழ்ச்சியால் கொல்ல எண்ணி, அவன் அரண்மனைப் பணியாள் ஒருவனுக்குக் கையூட்டுக் கொடுத்து அரசன் உண்ணும் உணவில் நஞ்சு கலந்து அவனைக் கொன்றான்.

உசாத்துணைகள்
------------

* ஞானப்பிரகாசர், சுவாமி. *யாழ்ப்பாண வைபவ விமர்சனம்: தமிழரசர் உகம்*, ஏசியன் எஜுகேஷனல் சர்வீசஸ், புது டில்லி, 2003 (முதற் பதிப்பு 1928, அச்சுவேலி)

இவற்றையும் பார்க்கவும்
----------------------

* யாழ்ப்பாணத்தில் போத்துக்கீசர் ஆட்சி
* யாழ்ப்பாண அரசர்களின் பட்டியல்

வெளியிணைப்பு
------------

* யாழ்ப்பாண வைபவ விமர்சனம் பரணிடப்பட்டது 2007-09-27 at the வந்தவழி இயந்திரம் - நூலகம் திட்டம்